K O R R A L D U S

Haapsalu,			                28.mai 2008 nr 400

Katastriüksuse sihtotstarbe määramine
(Holmi tn 14, Haapsalu)

Võttes aluseks linnavalitsuse ehitusjärelvalve spetsialisti poolt 13.03.2008 kinnistu Holmi tn 14 (reg.nr. 1608932) omaniku taotlusel väljastatud ehitusloa nr 1632 jahtklubi peahoone rekonstrueerimiseks, 21.05.2008 väljastatud kasutusloa nr 1758 sadamahoonele ja 24.11.2006 Haapsalu Linnavolikogu otsusega nr 84 kehtestatud Haapsalu linna üldplaneeringu ning läbi vaadanud riikliku kinnisturegistri andmed kinnistu Holmi tn 14 kohta Haapsalu Linnavalitsus tuvastas, et katastriüksuse (katastritunnus 18301:002:0007) olemasolev maakasutuse sihtotstarve on 95 % ärimaa ja 5 % üldmaa, mis ei vasta olemasolevatele ehitiste funktsioonidele. Riiklikusse ehitisregistrisse on kantud aadressiga Holmi tn 14 järgmised hooned: jahtklubi peahoone (193 m2 majutus, 244 m2 restoran, 39 m2 kauplus), sadamahoone (128, 7 m2), suvekohvik (31 m2) ja suvemaja (lammutusluba) – lühiajalise majutusega hoone, need moodustavad hoonete kompleksi harrastuslikuks laevasõiduks ja seega katastriüksus vastab ärimaa ja tootmishoonete maa sihtotstarvetele . 
Juhindudes maakatastriseaduse § 18 lg 4, lg 5, lg 6, Vabariigi Valitsuse 24.01.1995 määrusest nr 36 “Katastriüksuse sihtotstarvete liigid ja nende määramise alused”, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b:

1.	Määrata katastriüksuse Holmi tn 14, Haapsalu, (katastritunnus 18301:002:0007, kinnistu reg. nr 1608932, omanik Haapsalu Vana Jahtklubi OÜ) sihtotstarbeks 20 % tootmishoonete maa (Th ,0030) ja 80 % ärimaa (Ä, 002).
2.	Korraldus teha Haapsalu Vana Jahtklubi OÜ (Holmi tn 14, 90502 Haapsalu) teatavaks korralduse koopia saatmisega posti teel ning maakorraldusosakonna juhatajale (A.Ulm) korralduse koopia üleandmisega allkirja vastu.
3.	Maakorraldusosakonnal esitada Maa-ameti Lääne katastribüroole taotlus sihtotstarbe muutmiseks 15 päeva jooksul.
4.	Korraldus jõustub teatavakstegemisest.
5.	Korraldus avalikustada väljapanekuga linnavalitsuse fuajees.
6.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea					Erko Kalev
Linnasekretär